





Rīga, 2025. gada 12. jūnijā

**LĒMUMS Nr. 32/1-1**

**Par sabiedriskā pasūtījuma, ko 2024. gadā īstenoja VSIA “Latvijas Radio”, apstiprināšanu un par tā izpildes rezultātiem**

Sabiedrisko elektronisko plašsaziņas līdzekļu padome (turpmāk – Padome), pamatojoties uz Sabiedrisko elektronisko plašsaziņas līdzekļu un to pārvaldības likuma (turpmāk – SEPLPL) 9. pantu, 10. panta ceturto, piekto, sesto un astoto daļu, 11. pantu, 17. panta pirmās daļas 3. punktu, 8., 9., 11. un 12.punktu un 24. pantu,

ievērojot, ka saskaņā ar SEPLPL pārejas noteikumu 10. un 11. punktu 2025. gada 2. janvārī komercreģistrā ierakstīta reorganizācija – apvienošana, saplūstot komercsabiedrībām valsts sabiedrībai ar ierobežotu atbildību “Latvijas Televīzija”, vienotais reģistrācijas Nr. 40003080597, un valsts sabiedrībai ar ierobežotu atbildību “Latvijas Radio” (turpmāk arī – Latvijas Radio), vienotais reģistrācijas Nr. 40003080614, izveidojot komercsabiedrību valsts sabiedrību ar ierobežotu atbildību “Latvijas Sabiedriskais medijs” un komercreģistrā ierakstīta valsts sabiedrība ar ierobežotu atbildību “Latvijas Sabiedriskais medijs”, vienotais reģistrācijas numurs 40203613965, izslēdzot valsts sabiedrību ar ierobežotu atbildību “Latvijas Radio” un valsts sabiedrību ar ierobežotu atbildību “Latvijas Televīzija” no komercreģistra bez likvidācijas procesa,

saskaņā ar Padomes 2023. gada 29. septembra lēmumu Nr. 39/1-1 “Par sabiedriskā pasūtījuma vadlīniju “Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2024. gadam” apstiprināšanu”, 2024. gada 14. jūnija lēmumu Nr. 33/1-1 “Par sabiedriskā pasūtījuma vadlīniju “Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2024. gadam” apstiprināšanu” un 2023. gada 29. septembra lēmumu Nr. 40/1-1 “Par nolikuma “Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu”, 2025. gada 27. marta lēmumā Nr. 15/1-1 “Par nolikuma “Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu” noteikto,

ņemot vērā Padomes 2023. gada 28. decembra lēmumu Nr. 55/1-1 “Par VSIA "Latvijas Radio" sabiedriskā pasūtījuma 2024. gada plāna apstiprināšanu”, Padomes 2024. gada 29. februāra lēmumu Nr. 14/1-1 “Par VSIA “Latvijas Radio” Sabiedriskā pasūtījuma 2024. gada plāna grozījumu apstiprināšanu” un Padomes 2024. gada 15. augusta lēmumu Nr. 41/1-1 “Par VSIA “Latvijas Radio” Sabiedriskā pasūtījuma 2024. gada plāna grozījumu apstiprināšanu”, un izvērtējot VSIA “Latvijas Sabiedriskais medijs” 2025. gada 29. aprīļa vēstulē Nr. 81/4-9, 2025. gada 27. maija vēstulē Nr. 99/4-9 un 2025. gada 11. jūnija vēstulē Nr. 114/4-9 sniegto informāciju,

ņemot vērā 2025. gada 26. marta Latvijas Radio Revīzijas komisijas sēdē un 2025. gada 15. maija Padomes sēdē lemto, 2025. gada 30. maija Padomes lēmumu Nr. 28/1-1 “Par sabiedrisko elektronisko plašsaziņas līdzekļu VSIA “Latvijas Radio” un VSIA “Latvijas Televīzija” sabiedriskā pasūtījuma pārkompensācijas izvērtējumu 2024. gadā”, 2025. gada 5. jūnija Padomes lēmumu Nr. 29/1-1 “Par Sabiedrisko elektronisko plašsaziņas līdzekļu padomes satura kvalitātes vadības un sabiedriskā labuma izpildes 2024. gadā pārskata apstiprināšanu”,

**nolemj**:

1. Apstiprināt atskaiti par Latvijas Radio sabiedriskā pasūtījuma izpildi, kā arī finansējuma izlietojumu, 2024.gadā.
2. Apstiprināt Padomes novērtējumu Latvijas Radio sabiedriskā pasūtījuma izpildei, kā arī finansējuma izlietojumam, 2024. gadā šī lēmuma Pielikumā Nr.2 esošajā redakcijā.
3. Padome ir veikusi vidējā termiņa darbības stratēģijas īstenošanas un finansiālās situācijas izvērtējumu par 2024. gadu ar Padomes 2025. gada 30. maija lēmumu Nr. 28/1-1 un secina, ka nav pamata pārskatīt VSIA “Latvijas Sabiedriskais medijs” pilnvarojumu pildīt sabiedrisko pasūtījumu.
4. Apstiprināto atskaiti par Latvijas Radio sabiedriskā pasūtījuma izpildi 2024. gadā un Padomes novērtējumu publicēt Padomes tīmekļvietnē [www.seplp.lv](http://www.seplp.lv).
5. Noteikt, ka VSIA “Latvijas Sabiedriskais medijs” publicē šo lēmumu kopā ar apstiprināto atskaiti par Latvijas Radio sabiedriskā pasūtījuma izpildi 2024.gadā savā tīmekļvietnē.
6. Informēt par šo lēmumu VSIA “Latvijas Sabiedriskais medijs” un iesniegt apstiprināto atskaiti par Latvijas Radio sabiedriskā pasūtījuma izpildi 2024. gadā Latvijas Republikas Saeimas Cilvēktiesību un sabiedrisko lietu komisijai.
7. Par atbildīgo Padomes locekli šī lēmuma izpildes kontrolei noteikt Sanitu Upleju-Jegermani.

Pielikumā:

1. Atskaite par Latvijas Radio sabiedriskā pasūtījuma plāna un uzdevumu izpildi 2024. gadā uz 43 (četrdesmit trīs) lapām, neskaitot pielikumus (Excel datnes);
2. Padomes novērtējums par Latvijas Radio sabiedriskā pasūtījuma izpildi 2024. gadā uz 38 (trīsdesmit astoņām) lapām;
3. Sabiedrisko elektronisko plašsaziņas līdzekļu ombuda 2025. gada 11. jūnija Sabiedrisko elektronisko plašsaziņas līdzekļu sabiedriskā pasūtījuma 2024. gada plāna izpildes izvērtējuma ziņojums Nr. 17/6-3 uz 41 (četrdesmit vienas) lapas.

**Padomes priekšsēdētājs** (*paraksts*)\* **Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU